|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

7 март 2025 г.

**„Филм за филма: Гунди – Легенда за любовта“ с ексклузивна премиера във видеотеката на А1 ТВ**

* *Игрално-документалният филм представя цялостния процес по създаването на продукцията за легендарния Георги Аспарухов - Гунди.*
* *Екслузивната премиера на филма ще даде възможност на зрителите да открият редки кадри зад кулисите и лични интервюта със създателите и актьорите за първи път.*
* *Абонатите на А1 ТВ ще могат да наемат филма и да го гледат в уюта на дома си многократно в рамките на 48 часа.*

Игрално-документалният филм на режисьора Любо Маринов „Филм за филма: Гунди – Легенда за любовта“ ще дебютира ексклузивно във видеотеката на А1 ТВ. От 7 март абонатите на [A1 Xplore TV](https://www.a1.bg/a1-xplore-tv) ще имат възможността първи да видят как е създаден филмът за великия Георги Аспарухов – Гунди. Оригиналният филм „Гунди – Легенда за любовта“, на който е базирана продукцията, също е достъпен ексклузивно във видеотеката на A1 ТВ до края на месеца. Игрално-документалният разказ предлага уникално пътуване зад кулисите на целия процес по реализирането на филма, като разкрива интересни и непознати факти, сцени и интервюта с екипа, който стои зад продукцията. „Филм за филма: Гунди – Легенда за любовта“ е достъпен във видеотеката на А1 ТВ и може да бъде нает на цена от 6,99 лв. и гледан неограничен брой пъти в рамките на 48 часа.

В лентата зрителите ще се потопят в увлекателно пътешествие, водено от актьора Дейвид Стоилов. Чрез съчетание на разказвателни елементи и документални кадри, продукцията разкрива всяка стъпка от създаването на филма – от първоначалната идея и разработката на сценария, през финансирането и предпроизводството, до снимките, постпродукцията, маркетинга, разпространението и бляскавата премиера. Този задълбочен поглед представя творческите и логистичните предизвикателства, съпътстващи превръщането на една кино идея в реалност.

Игрално-документалният „Филм за филма: Гунди – Легенда за любовта“ предлага на зрителите уникален поглед зад кулисите, разкривайки непознати досега детайли от създаването на продукцията. Чрез емоционални и лични интервюта със създателите, екипа и актьорите, заснети на снимачната площадка и в различни етапи от продукцията, филмът представя как са изградени декорите, създадена музиката, реализирани специалните ефекти, обработен звукът и осъществен монтажът. Продуценти на лентата са Иван Христов и Андрей Арнаудов, заедно с Любо Маринов (Grey Universe), а изпълнителен продуцент е Васил Булянски. Водещ на документалния филм е Дейвид Стоилов, а монтажът е дело на Стефан Спасов.

А1 Видеотека в [A1 Xplore TV](https://www.a1.bg/a1-xplore-tv) предлага богат избор от български и чуждестранни заглавия в разнообразни жанрове. Всеки месец каталогът се обогатява с ново филмово съдържание, което зрителите могат да наемат за 48 часа и да гледат неограничен брой пъти в този период. Благодарение на изкуствения интелект, А1 Видеотека персонализира препоръките, предлагайки на феновете специално подбрани заглавия според техните предпочитания.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*